《贺新凉》
清代·邹奕凤

何处迎秋月。落霞低、名香漫爇，絪缊引月。净扫药栏和竹径，检点今宵坐月。

陈瓜果、窗前伺月。品竹弹丝还按板，倩歌喉、应节频吹月。

云幕卷，初开月。

翩跹鹤舞婵娟月。擘琼笺、百篇挥洒，分题赋月。一缕铛烟茶已沸，倾向清瓯劳月。

看花气、缤纷拥月。羁旅正金陵，虎踞龙争，历尽千秋月。

且痛饮，秦淮月。

作者简介：邹奕凤（1659-1720），字环西，号舜威，无锡人。康熙丙午进士，翰林院编修，官至广西学正，卒于官。著有《环西轩文稿述》、《雅堂诗稿》、《使粤草》等。